Newsgroup: italia.trieste.discussioni
Titolo: Un do cantade!...

Alora domenica... tuti in osmiza con el spartito.. Questa xe la prima
cantada :
A la salute dei nostri padri
faciamo un brindisi,
faciamo un brindisi!
A la salute dei nostri padri
faciamo un brindisi !
A la salute !
Fin che siam giovani,
abiam da spendere,
pagando i debiti
a fin de l'an!
Dei debiti no i ne impica
la forca no i ne da',
mandeghe la lista al diavolo,
che lui la paghera'!
Zento, do zento,
tre zento e anche piu',
se no li paga 'l diavolo,
li paghera' Gesu' !
====================
Altre cantade a gogo'...e in finale ?:
Si, si,  Trieste, io t'amo sempre,
amo i tuoi fiori, li go sul cuor!
Qua go la cuna, qua go la tomba.
Viva Trieste tera d'amor!
==================
PS:
'desso xe un poco meno tera d'amor..,.xe tanti mone che semina
zizanie...peca!
Siba

 Siba
Fulvio
--------------------------------
Inviato via 
http://usenet.libero.it


Sbaglio, o xe sempre el collage de Pilat??
De quando che el ga  fato quel disco, tanti ani fa, metendo insieme tante
canzoni anca diferenti, el xe diventado tanto popolare che ormai le cantade
se le fa sempre cola sucession dele canzoni che el ga fato lui!
-- 
Elisabetta  Marcovich
Trieste

 Sbaglio, o xe sempre el collage de Pilat??
No te sbagli, xe proprio quella succession.


 ha scritto nel messaggio
news:194Z244Z68Z222Y...@usenet.libero.it...

E.. dopo quel'altra che fa' cussi':
Ciola, ciola, Pepi, che la xe belina,
la scova la cusina, la scova la cusina.
Ciola, ciola, Pepi che la xe belina
la scova la cusina, la frega el fogoler!
E adesso che la go ciolta,
tuti me disi mona,
percge' no la xe bona
de far gnanche el cafe'!.
......
la conosso anche in un altro modo....lasso cussi'.
ciau
siba


 Sbaglio, o xe sempre el collage de Pilat??
E te diro de più de quanto che xe popolare quel collage certi no distingui
più che xe canzoni diverse e i pensa che sia tutta la stessa canzon.
Push

 la scova la cusina, e altro no la sa far!.
-- 
Elisabetta  Marcovich
Trieste


No la go mai sentida, se la dovessi però cantar in maniera diversa
dell'altra version.
Fulvio


 faciamo un brindisi!
Questa xe la seconda:
Essa mi pare una testa imbecille;
più che la guardo più fosca la mi fa.
Più fosca la mi fa! Più fosca la mi fa!
E noi vogliamo mangiare e anche bevere
fin che nel fondo si vederà il bicchier;
Si vederà il bicchier. Si vederà il bicchier.
E poi mangiando, bevendo e cantando,
allegramente dormire si va (x2)
Dormire si va!
Dormire si va!
Te vol guera, Siba?
Federico

 Federico



Ciapa questa:
Xe storto'l palazo, xe bruta la tore,
e Mikez e Jakez che bati le ore
e Tinza e Marianza le stà sul porton
a veder le mule che vien al liston.
E pò xe la guardia che tira'l bidon
divieto de sosta e contravvenzion
e Tinza e Marianza le stà sul porton
a veder i cici che vendi carbon
E pò xe la banda che fa confusion
i pompa e i sufia a sbregabalon
e Tinza e Marianza le stà sul porton
a veder i greghi de via Malcanton
Te cuchi in marina no riva un batel,
in cambio i colombi te timbra'l capel
e Tinza e Marianza le stà sul porton
a veder la fine del vecio melon....
Xe un pò rivisitada dal M° Viozzi che la ga elaborada musicalmente... ma la
val lo stesso. Chissà quanti conossi Tinza e Marianza...
Federico

 ha scritto nel messaggio
news:GrmBa.42924$Ny5.1...@twister2.libero.it...

Jawoll!
ciapa qua' :
Zinque gradi soto zero,
senza uin refolo de bora!
Guarda el cel come 'l xe nero,
una stela no xe fora.
Se domani se gavessi
de iazarse la zita',
'ndemo in leto cocolarse,
a spetar che vegni ista'.
RITORNELLO
Senti come che 'l piziga,
'sto fredo maledeto!!
Nina, vien qua', scaldemose,
coremo presto in leto!
Xe l'acqua come el zuchero,
Nina vien qua' vizin!
Moro no vedo l'ora,
dame 'sto bel scaldin!
Sentui, senti, cara Nina,
la vien zo de la Barbana,
de San Giusto l'alabarda,
de San Giusto la campana.
I tui oci, la tua boca:
bazilar lori me fa'.
'ndemo in leto cocolarse,
a spetar che vegni l'ista'!
RIT....
=======
Alles Gut?
Siba
PS
"Essa mi pare una testa imbecille! "... La xe forte!!
Qua', ghe vol aver za' un un mezzo de quel bon in corpo.
e 5 o 6 canterini.


Pensier postumo....guera?.. chi alessandra?
Siba

 val lo stesso. Chissà quanti conossi Tinza e Marianza...
Tinza e Marianza le conoso (no de persona)....ma te conosi Barbara e Gigogin
)che te le pol ancora incontrar?)


 Federico
Fulvio
PS: a proposito, devo ritirar (lo go comprà all'asta) e l libro de De
Dolcetti (Amulio)


 Dolcetti (Amulio)
Qual? mi go l'opera lirica spiegata al popolo, che i la fazeva anche al
Campanon " Ciò Pepi, ti che te ga vose pal porco, pètighe la pira!"
-- 
Elisabetta  Marcovich
Trieste

 Trieste
Fulvio



E questa?:
Oila' , Maricka, skaci!
fusil liga' col spago sforzin!
Siba


* Anche mi lo g'ho trova' per caso in mezo ai libri veci de famiglia in una
edizion del '42 dela Cappelli de Bologna.
El riporta la trama de una trentina de opere liriche con in fondo un picio
glossario de parole
triestine.
Ma chi iera 'sto de Dolcetti alias Amulio? Lui nela prefazion el disi de
aver fonda' el giornal satirico *Marameo* e che el lo sta' dirigendo da 32
ani.
Saluti.
Garum.